Εφαρμογή της πλατφόρμας Simcyp για τη φαρμακοκινητική και φαρμακογονιδιωματική αξιολόγηση των αντιαιμοπεταλιακών φαρμάκων στην κλινική πράξη
Creators: name: Κόπανος, Δημήτριος Γεωργίου
Publisher: name: Aristotle University of Thessaloniki
Year: 2021
Subjects: Φαρμακογονιδιωματική
Φαρμακοκινητική
Μοντελοποίηση
Simcyp
PBPK
Pharmacogenetics

description: Η αντιπηκτική αγωγή κρίνεται απαραίτητη για την πρόληψη θρομβοεμβολικών επεισοδίων σε καταστάσεις δυνητικές για τη ζωή του ασθενούς όπως είναι για παράδειγμα η βαθιά φλεβική θρόμβωση, το έμφραγμα του μυοκαρδίου, η κολπική μαρμαρυγή, η πνευμονική εμβολή και η ανακοπή. Όπως συμβαίνει με κάθε φάρμακο έτσι και με τη συγκεκριμένη κατηγορία φαρμάκων υπάρχει το ενδεχόμενο αλληλεπιδράσεων με άλλα φάρμακα καθώς και η εμφάνιση ανεπιθύμητων ενεργειών. Με τη χρήση των αντιπηκτικών φαρμάκων χαρακτηριστική παρενέργεια εξαιτίας του μηχανισμού δράσης τους αποτελεί ο κίνδυνος αιμορραγικού επεισοδίου. Ένα άλλο φαινόμενο που καλείται να αντιμετωπίσει η ιατρική κοινότητα στην κλινική πράξη είναι το γεγονός ότι παρά τις ενδείξεις για τη χορήγηση ενός φαρμάκου υπάρχει διαφορετική απόκριση των ασθενών σε αυτό και σε πολλές περιπτώσεις κρίνεται αναποτελεσματικό. Όλα τα παραπάνω οδηγούν στην ανάπτυξη ενός νέου μοντέλου που αποτελεί προέκταση της κλασσικής ιατρικής και ονομάζεται εξατομικευμένη ιατρική. Στόχος της είναι να μην εφαρμόζεται η ίδια θεραπευτική προσέγγιση σε όλους τους ασθενείς, αλλά να εφαρμόζονται διαγνωστικές και θεραπευτικές προσεγγίσεις οι οποίες βασίζονται στο γενετικό προφίλ των ασθενών, τους βιολογικούς μηχανισμούς, το περιβάλλον του ασθενούς και το μηχανισμό δράσης των φαρμάκων. Για την επίτευξη των παραπάνω σημαντική είναι η συμβολή της φαρμακογονιδιωματικής, της φαρμακογενετικής και των φαρμακοκινητικών μοντέλων βασισμένα στη φυσιολογία (PBPK). Η φαρμακογονιδιωματική και φαρμακογενετική αποτελούν κλάδο της φαρμακολογίας που μελετά την επίδραση των πολυμορφισμών ενός νουκλεοτιδίου(SNPs) και της γενετικής έκφρασης στη απόκριση του ασθενούς σε κάποιο φάρμακο. Τα PBPK μοντέλα αποτελούν χρήσιμα εργαλεία για την εξατομικευμένη ιατρική και την ανάπτυξη φαρμάκων τα οποία βασίζονται σε φαρμακογονιδιωματικά, φυσιολογικά και φυσικοχημικά δεδομένα. Στόχος της εργασίας είναι μέσω της χρήσης της πλατφόρμας μοντελοποίησης Simcyp η μελέτη και η αξιολόγηση των διαδικασιών ADME των αντιπηκτικών φαρμάκων της βαρφαρίνης, της κλοπιδογρέλης και της δαβιγατράνης καθώς και το πώς επηρεάζονται οι διαδικασίες αυτές από διάφορους παράγοντες.
description: Anticoagulants are necessary for prevention of thromboembolic disorders in potential situations for patient’s life, such as deep vein thrombosis, myocardial infraction, atrial fibrillation, pneumonic embolism and heart failure. As any drug and in this class of drugs there is the possibility of interactions with other drugs and the occurrence of adverse reactions. Because of their mechanism of action anticoagulant drugs have a characteristic adverse effect which is the risk of bleeding. Another phenomenon that the medical community has to manage is that despite the indications for use of a drug substance there is different response among individuals and in many cases is ineffective. The above lead in the development of a new medical model that is an extension of medicine and it is called personalized medicine. Target of this model is to overcome the use of the same therapeutic approach to all individuals with the same disease but according to the mechanism of action of drugs, the biological mechanisms, the genetic profile, and the environment of the individual. To achieve those that are mentioned above it is important the contribution of pharmacogenetics, pharmacogenomics and PBPBK models. Pharmacogenetics and pharmacogenomics are part of pharmacology that study how Single Nucleotide Polymorphisms (SNPs) and genetic expression affect drug response. PBPK models are useful tools in the advancement of personalized medicine and pharmaceutical development that are based on pharmacogenetic, physiological and physicochemical data. Purpose of the task is the study and implementation of ADME processes of warfarin, clopidogrel, dabigatran and how they are affected by different factors by Certara’s Simcyp PBPK stimulator.